Møteprotokoll

Kroer menighetsråd

|  |  |
| --- | --- |
| Møtedato: | 28.05.2024 kl. 19:00 |
| Møtested: | Kroer kirkestue |
| Arkivsak: | 23/06412 |
|  |  |
| Til stede: | Asbjørn Rønning, Inger-Lise Norseth Stubberud, Svend Kristian Martinsen, Olav Albert Høibø, Tom Egil Nordengen (sokneprest), Linda Janson-Haddal |
|  |  |
| Møtende varamedlemmer: | Hans Gåvim Aschim og Anders Magnus Martinsen Mjøs |
|  |  |
| Forfall: | Gro Elin Vinnes Tutturen og Karin Marie Mcgregor |
|  |  |
| Andre: |  |
|  |  |
| Protokollfører: | Linda Janson-Haddal |
|  |  |

|  |  |  |
| --- | --- | --- |
| **SAKSLISTE** | | Side |
| **Godkjenning av innkalling og saksliste** | | |
| [19/24](#CaseRef248136) | Saksliste 280524 | 2 |
| **Godkjenning av protokoll** | | |
| [20/24](#CaseRef247554) | Protokoll 21.03.24 | 2 |
| **Saker til behandling** | | |
| [21/24](#CaseRef247545) | Revidert budsjett for 2024 | 3 |
| [22/24](#CaseRef248071) | Offerliste 01.09.24-31.12.24 | 4 |
| [23/24](#CaseRef247548) | Dugnad i og rundt Kroer kirke før 100 års jubileet | 5 |
| [24/24](#CaseRef248075) | Evaluere årsmøte og årsmelding | 6 |
| **Orienteringssaker** | | |
| [25/24](#CaseRef247550) | Ås kirkelige fellesråd - orientering fra og saker til | 7 |
| [26/24](#CaseRef248077) | Regnskap pr. 30.04.24 | 7 |
| [27/24](#CaseRef246579) | Papir og såpe | 8 |
| [28/24](#CaseRef246576) | Kollekt 01.04.2024 | 9 |
| **Eventuelt** | | |
|  | **Klipping av gress og eng kirkegården i Kroer** | 9 |

Kroer, 31.10.2024

|  |  |
| --- | --- |
| Asbjørn Rønning  Leder | Linda Janson-Haddal  Sekretær |

Godkjenning av innkalling og saksliste

19/24 Saksliste 280524

|  |  |  |
| --- | --- | --- |
| Behandlet av | Møtedato | Saknr |
| 1 Kroer menighetsråd | 28.05.2024 | 19/24 |

Møtebehandling

Vedtak

MR godkjenner innkalling og saksliste.

Godkjenning av protokoll

20/24 Protokoll 21.03.24

|  |  |  |
| --- | --- | --- |
| Behandlet av | Møtedato | Saknr |
| 1 Kroer menighetsråd | 28.05.2024 | 20/24 |

**Saksorientering**

**Sak 15/24** **Tilsetting av kapellan i Søndre Follo prosti med tjenestested Ås og Kroer sokn**

Under punktet møtebehandling er navnet på den ansatte satt inn.

Ny tekst blir: Jane Christin Siewartz Dahl er ansatt som kapellan i Søndre Follo prosti med tjenestested Ås og Kroer sokn.

**Eventuelt**Innsettelse for nye endres til: Innsettelse for ny kapellan og studentprest blir 9. juni – til informasjon

**Forslag til vedtak**

MR vedtar ovennevnte forslag til endring i protokollen fra 21.03.24.

Møtebehandling

Vedtak

MR vedtar ovennevnte forslag til endring i protokollen fra 21.03.24.

Saker til behandling

21/24 Revidert budsjett for 2024

|  |  |  |
| --- | --- | --- |
| Behandlet av | Møtedato | Saknr |
| 1 Kroer menighetsråd | 28.05.2024 | 21/24 |

**Saksorientering**

Vedlagt følger forslag til revidert budsjett for 2024.

Det har kommet inn forslag om å henge opp en veldig diskret plakat som matcher fargen på døra i Kroer kirke for å minne om at man kan gi en gave på vipps. Forslag til plakat er vedlagt.

MR gjennomgår forslag til revidert budsjett, samt diskuterer om det skal henges om en plakat, tekst og utseende.

**Forslag til vedtak**

Saken legges frem uten forslag til vedtak.

Møtebehandling

Viktig at det gis rom for å vippse i gudstjenestene, det bør gis en tydelig oppfordring til å gi en gave, kanskje det kan være et langt forspill på et par minutter før salmen. Annonsering – pause - forspill.

Det er viktig at det står rett vipps nummer på kunngjøringene.

Vedtak

MR vedtar revidert budsjett, samt at det henges opp plakat som foreslått.

22/24 Offerliste 01.09.24-31.12.24

|  |  |  |
| --- | --- | --- |
| Behandlet av | Møtedato | Saknr |
| 1 Kroer menighetsråd | 28.05.2024 | 22/24 |

**Saksorientering**

Under følger forslag til offerliste 01.09.24-31.12.24. MR gjennomgår og vedtar.

|  |  |  |  |  |  |  |
| --- | --- | --- | --- | --- | --- | --- |
| **Ofringer Kroer Kirke** | | | | | | |
|  | **2024** | | | **2023** | | |
| **Sept** |  |  |  | 2 | Konfirmasjon | **KFUK/M** |
| 22 | Høsttakkefest/4 årsbok | **IKO** | 24 | Høsttakkefest/4 årsbok | **IKO** |
|  |  |  |  |  |  |
| **Okt** |  |  |  | 12 | Gudstjeneste syng med Sindre | **Egen musikk** |
| 13 | Sportsgudstjeneste på Trampen | **Speider/ Egen menighet** | 22 | Gudstjeneste | **Egen menighet** |
|  |  |  |  |  |  |
| **Nov** | 3 | Gudstjeneste allehelgen | **Sorg og Omsorg** | 5 | Gudstjeneste allehelgen | **Sorg og Omsorg** |
| 17 | Gudstjeneste Agent for rettferdighet | **Egen menighet** | 26 | Gudstjeneste | **Egen menighet** |
|  |  |  |  |  |  |
| **Des** | 8 | Lysmesse | **Egen menighet** | 10 | Lysmesse | **Egen menighet** |
| 22 | Allsang-gudstjeneste | **Kirkens Nødhjelp/ Egen menighet** | 24 | 2 x julaftens-gudstjeneste | **Kirkens Bymisjon** |
| 24 | 2 x julaftens-gudstjeneste | **Kirkens Bymisjon** | 31 | Gudstjeneste | **Kirkens Nødhjelp** |
|  |  |  |  |  |  |

**Forslag til vedtak**

MR vedtar foreslått offerliste for 01.09.24-31.12.24 med følgende endringer

Vedtak

MR vedtar foreslått offerliste for 01.09.24-31.12.24 med følgende endringer:

* 22. desember gis 100 % til Egen menighet.
* 24. desember gis 50% til Kirkens bymisjon og 50% til Kirkens Nødhjelp

23/24 Dugnad i og rundt Kroer kirke før 100 års jubileet

|  |  |  |
| --- | --- | --- |
| Behandlet av | Møtedato | Saknr |
| 1 Kroer menighetsråd | 28.05.2024 | 23/24 |

**Saksorientering**

Det er nødvendig med en dugnad i og rundt Kroer kirke før 100 års jubileet neste år.

MR diskuterer hva som bør gjøres, når og av hvem.

**Forslag til vedtak**

Saken legges frem uten forslag til vedtak.

Møtebehandling

Svend-Kristian innledet saken. Det har vært vanskelig med respons på forslag til tiltak. De frivillige har raskere responstid enn staben, som ofte mangler ressurser. Dugnad skaper tilhørighet og samhold.

Svend-Kristian har utarbeidet følgende oversikt over prosjekter, vedlegges også:



Pnr. 1: Det snakkes om det på driftsmøte hver mandag. Kirkevergen skal forsøke å få en endelig dato for ferdigstilling på driftsmøtet på mandag.

Pnr. 7 og 9: Det er ønskelig at det lages en sti med skiferhellene bort til komposthaugen. Pnr. 9 fordrer også noe mer vedlikehold fra kirkegårdsbetjeningen. I fagfeltet er det en diskusjon om hvordan man behandler søppel/kompost.

Pnr. 8: Det er ønskelig å heller lage en ny oppslagstavle, slik at vi kan ha det begge steder. Svend-Kristian sjekker med Vestby videregående skole om de kan lage en ny tavle, og hva det eventuelt vil koste.

Pnr. 10: Kirkevergen sender en e-post til Olav og Asbjørn om trefelling.

Pnr. 11: Dersom det er en enkel løsning for å sette opp trapp for å åpne luke mot øst, samt et håndtak under hver luke bør dette gjøres. Det bør også lage en instruks for å sikre personell ved betjening av tårnluker.

Pnr. 12: Vi vet ikke hva det koster å sette opp en ny lynavleder igjen (Franklin lynavleder), kirkevergen sjekker. Taket står også igjen å vedlikeholde, lynavleder kan antakelig settes opp samtidig.

Før 100 års jubileet bør vi sette av litt tid til å utbedre/rydde/klippe rundt kirka.

Vedtak

MR og kirkevergen drøftet og ble enige om at punkt 1 til og med 11 kan utføres som foreslått over.

24/24 Evaluere årsmøte og årsmelding

|  |  |  |
| --- | --- | --- |
| Behandlet av | Møtedato | Saknr |
| 1 Kroer menighetsråd | 28.05.2024 | 24/24 |

**Saksorientering**

MR evaluerer årsmøtet som ble avholdt 21. april 2024 og årsmelding for 2023.

Protokoll fra årsmøtet er vedlagt.

**Forslag til vedtak**

Saken legges frem uten forslag til vedtak.

Møtebehandling

Asbjørn ledet årsmøte og Inger-Lise var referent.   
Det lyktes å dreie samtalen om fremtiden.

Det er vanskelig å finne ut hva som skjer i Kroer i årsmeldingen i og med at det som står om trosopplæringen og TRIA for det meste foregår i Ås. Det bør likevel være med ettersom det også er et tilbud for Kroer.

Det vil tas inn et avsnitt om kjønnsbalansen i årsmeldingen for 2024.

Vedtak

Saken tas til orientering.

Orienteringssaker

25/24 Ås kirkelige fellesråd - orientering fra og saker til

|  |  |  |
| --- | --- | --- |
| Behandlet av | Møtedato | Saknr |
| 1 Kroer menighetsråd | 28.05.2024 | 25/24 |

**Saksorientering**

Kroer menighets representanter orienterer fra møte i Ås kirkelige fellesråd.

Dersom MR ønsker saker tatt opp i Ås kirkelige fellesråd er det ønskelig at de tas opp her.

Til informasjon: dette blir en fast sak på agendaen til Kroer menighetsråd.

**Forslag til vedtak**

Saken legges frem uten forslag til vedtak.

Møtebehandling

Status fra FR ble presentert.

Vedtak

Saken tas til orientering.

26/24 Regnskap pr. 30.04.24

|  |  |  |
| --- | --- | --- |
| Behandlet av | Møtedato | Saknr |
| 1 Kroer menighetsråd | 28.05.2024 | 26/24 |

**Saksorientering**

Regnskap pr. 30.04.24 ettersendes.

**Forslag til vedtak**

MR tar regnskap pr. 30.04.24 til orientering.

Møtebehandling



Vedtak

Regnskapet ble sendt ut under møtet. Eventuelle spørsmål stilles daglig leder.

27/24 Papir og såpe

|  |  |  |
| --- | --- | --- |
| Behandlet av | Møtedato | Saknr |
| 1 Kroer menighetsråd | 28.05.2024 | 27/24 |

**Saksorientering**

Tørke- og toalettpapir, samt såpe til dispensere kjøpes inn av fellesrådet.

Ta kontakt med Linda om du ser det begynner å bli tomt.

**Forslag til vedtak**

Saken tas til orientering.

Møtebehandling

Vedtak

Saken tas til orientering.

28/24 Kollekt 01.04.2024

|  |  |  |
| --- | --- | --- |
| Behandlet av | Møtedato | Saknr |
| 1 Kroer menighetsråd | 28.05.2024 | 28/24 |

**Saksorientering**

Takkoffer 01.04.24 i Kroer kirke var vedtatt å gå til Kirkens Nødhjelp, det var også det som stod i programmet. Muntlig ble det informert om at det var mulig å gi en gave til Kroer menighet.

Takkofferet 01.04.24 ble derfor delt 50/50 til Kirkens Nødhjelp og egen menighet.

**Forslag til vedtak**

Saken tas til orientering.

Møtebehandling

Vedtak

Saken tas til orientering.

Eventuelt

**Klipping av gress og eng kirkegården i Kroer**

Kroer menighetsråd ønsker at kun den delen av kirkegården som ikke er i bruk skal være eng. På resten av kirkegården må gresset klippes jevnlig og det bør brukes oppsamler eller rakes da det ofte ligger mye gress igjen.

Det er ønskelig at det klippes en kant rundt engen og at det det blir sådd blomster biene er glade i, da vil det se pent og stelt ut fordi om det er «eng».

Daglig leder sender ønske om dette til kirkevergen.